Kusprihyanto Namma

Kusprihyanto Namma () inggih punika salah satunggalipun sastrawan saking Indonesia. Namanipun sampun misuwur lumantar pakaryanipun awujud lakon sandhiwara, geguritan, lan carita cekak ingkang dipunmot ing sawenèh ariwarta Indonesia. Kusprihyanto Namma kalebet salah satunggalipun sastrawan ingkang nyengkuyung revitalisasi sastra pedalaman, sesarengan kaliyan Sosiawan Leak, Wijang Wharek, Beno Siang Pamungkas, lan Triyanto Triwikromo ingkan dipuncakaken ing dasawarsa 1990-an.Leksikon Susastra Indonesia: Kusprihyanto Namma, kapundhut 26 Fèbruari 2017Kampoeng Ngawi: Kusprihyanto Namma di balik Cerita Gubernur Suryo , kapundhut 26 Fèbruari 2017Sastra Medan: Gerakan Kemandirian Sastra Merdekakan Sumatera Utara , kapundhut 26 Fèbruari 2017Academia: KRITIK SOSIAL DALAM KUMPULAN PUISI AKU INGIN JADI PELURU KARYA WIJI THUKUL , kapundhut 26 Fèbruari 2017

 Latar wingking 
Kusprihyanto Namma lair ing Kacamatan Jagaraga, Ngawi, surya 30 Oktober 1965. Piyambakipun sampun ngraketi jagat kasusastran nalika taksih sinau wonten sekolah manengah. Kusprihyanto lajeng nerasaken wonten pawiyatan luhur Universitas Sebelas Maret ing Program Studi Pendhidhikan Basa lan Sastra Indonesia. Sapérang kelompok teater ingkang naté dipunlairaken déning Kusprihyanto antawisipun Teater Garasi, Teater Opi, Kelompok Peron, Sanggar Duaribu, lan Teater Magnit ingkang dumugi sapunika taksih dipunuri-uri nggelar pakaryanipun, mliginipun wonten pawiyatan ing mriku piyambakipun mucal.

 Pakaryan 
 Pundhen (cerkak)
 Maya Kunang (geguritan)
 Mistifikasi Daun Luruh (geguritan)
 Kumbung (geguritan)
 Langgam perpisahan (geguritan)
 Religiositas Dupa (geguritan)

 Ugi pirsani 
 Revitalisasi sastra pedalaman
 Wijang Wharek
 Triyanto Triwikromo

 Rujukan 

Kategori:Sastrawan Indonésia
Kategori:Artikel Wiki Mrebawani II kalamangsa 1